पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश कांग्रेस अध्यक्ष चौ. अनिल कुमार ने दिल्ली सरकार से माँग की है की दिल्ली के सरकारी टीकाकरण केंद्रों पर शहरी गरीबों को टीकाकरण में प्राथमिकता दी जाए। उन्होंने कहा कि कोरोना संक्रमण का सबसे अधिक खतरा शहरी गरीबों को है। क्योंकि अधिकांश परिवार एक दो कमरों के मकानों में रहते है, उन्हें रोजी रोटी के लिए घर से बाहर निकलना पड़ता है, ऐसे में उन्हें टीकाकरण में प्राथमिकता दी जानी चाहिए।
उन्होंने कहा कि दिल्ली में 18 वर्ष से ऊपर के लोगों का टीकाकरण आने वाले समय में शुरू होने की संभावना है हालांकि यह कार्य 1 मई से शुरू होना था लेकिन केजरीवाल के लापरवाही के कारण टीके उपलब्ध नहीं होने के कारण शुरू नहीं हो सका।
अनिल कुमार ने कहा कि टीकाकरण केंद्र की संख्या को बढ़ाने की जरूरत है वर्तमान में दिल्ली में मात्र 675 केंद्र है जिसमें 132 निजी व 535 सरकारी केंद्र है, दिल्ली सरकार के मोहल्ला क्लिनिक जो इस वैश्विक महामारी में भी दिल्ली के लिए किसी काम के नहीं उन्हें उपयोग में लाया जा सकता है ।
चौ. अनिल कुमार ने कहा कि केजरीवाल दिल्ली के लोगों से मुफ्त टीकाकरण का वादा कर मुकर गए। अनिल कुमार ने कहा कि दिल्ली में चुनाव आयोग अनुसार 18 वर्ष से अधिक उम्र वाले वोटर की संख्या जनवरी 2020 के अनुसार लगभग 1.47 करोड़ है, बड़ी संख्या में पलायन कर लोग दिल्ली में रह रहे ऐसे भी लोग है।
जिनके नाम वोटर लिस्ट में शामिल नहीं है, लेकिन अब तक मात्र 25.8लाख को एक डोज व 6.9 लाख को ही दूसरा डोज लगा है, मुख्यमंत्री ने दोनों भारतीय टीका कंपनियों को मात्र 67 लाख -67 लाख डोज टीके का ही आदेश दिया है, इसका मतलब है कि एक अनुमान के अनुसार लगभग 60 से 70 लाख दिल्लीवासियों को टीका लगाने का अब भी केजरीवाल सरकार ने कोई योजना नहीं बनाई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn